*Likumprojekts*

**Grozījumi Komerclikumā**

Izdarīt Komerclikumā (Latvijas Republikas Saeimas un Ministru Kabineta Ziņotājs, 2000, 11. nr.; 2001, 3., 8., 15. nr.; 2002, 6. nr.; 2004, 10. nr.; 2005, 14. nr.; 2006, 8. nr.; 2008, 12. nr.; 2009, 3. nr.; Latvijas Vēstnesis, 2010, 68. nr.; 2011, 99., 107. nr.; 2012, 104., 199. nr.; 2013, 97., 119., 194., 232. nr.; 2014, 25. nr.; 2015, 107. nr.; 2017, 64., 128. nr.; 2020, 57B. nr.) šādus grozījumus:

1. 8. pantā:

papildināt pantu ar 4.1 daļu šādā redakcijā:

“(41) Par Eiropas Savienības dalībvalsts, Īslandes Republikas, Norvēģijas Karalistes un Lihtenšteinas Firstistes (turpmāk šīs likuma daļas ietvaros – dalībvalsts) kapitālsabiedrības filiāli komercreģistrā ierakstāmas šādas ziņas:

1) filiāles firma, ja tā atšķiras no dalībvalsts kapitālsabiedrības firmas, un dalībvalsts kapitālsabiedrības firma;

2) filiāles juridiskā adrese;

3) to personu vārds, uzvārds, personas kods (ja personai nav personas koda, – dzimšanas datums, personu apliecinoša dokumenta numurs un izdošanas datums, valsts un institūcija, kas dokumentu izdevusi) un pilnvarojuma apjoms, kuras pilnvarotas pārstāvēt dalībvalsts kapitālsabiedrību darbībās, kas saistītas ar filiāli”;

izteikt septīto daļu šādā redakcijā:

“(7) Ierakstot komercreģistrā komersantu, tā filiāli Latvijā un ārvalsts komersanta un dalībvalsts kapitālsabiedrības filiāli Latvijā, piešķir individuālu reģistrācijas numuru.”;

2. Izteikt 11. pantu šādā redakcijā:

“**11.pants. Komercreģistra ierakstu izsludināšana**

(1) Visus komercreģistra ierakstus izsludina tajā pašā dienā, kad ir izdarīts ieraksts komercreģistrā, darot tos publiski pieejamus komercreģistra iestādes tīmekļvietnē. Tāpat izsludina reģistrācijas lietai pievienotos dokumentus.

(2) Izsludinot komercreģistra ierakstus un reģistrācijas lietai pievienotos dokumentus, papildus norāda:

1) komercreģistra ieraksta izdarīšanas un izsludināšanas datumu un laiku,

2) reģistrācijas lietai pievienoto dokumentu datumu un to izsludināšanas datumu un laiku.”

3. Izteikt 15. panta pirmo daļu šādā redakcijā:

“(1)Par ierakstu izdarīšanu komercreģistrā un dokumentu pievienošanu reģistrācijas lietai maksājama valsts nodeva. Valsts nodeva par lēmuma pieņemšanu par reģistrāciju, attiecīgā ieraksta izdarīšanu un dokumentu pievienošanu reģistrācijas lietai nedrīkst pārsniegt saistītos administratīvos izdevumus. Valsts nodevas apmēru, samaksas kārtību un atvieglojumus nosaka Ministru kabinets.”

4. Izslēgt 19. pantu.

5. Izteikt 23. panta trešo daļu šādā redakcijā:

“(3) Pieteikumā apliecina, ka filiāle ir sasniedzama un tai ir tiesisks pamats atrasties tās pieteiktajā juridiskajā adresē.”

6. Papildināt likumu ar 24.1 pantu šādā redakcijā:

“**24.1 pants. Ziņu par komercsabiedrības filiāli dalībvalstī reģistrācija**

(1) Ziņas par komercsabiedrības filiāles reģistrāciju dalībvalstī, izmaiņām ziņās par filiāli un filiāles izslēgšanu no dalībvalsts reģistra komercreģistra iestāde reģistrē, pamatojoties uz paziņojumu, kas saņemts reģistru savstarpējās savienojamības sistēmā no dalībvalsts reģistra iestādes.”

(2) Par komercsabiedrības filiāli dalībvalstī komercreģistra iestāde reģistrē šādas ziņas:

1) firma, ja tā atšķiras no komersanta firmas, un papildus firma, ja filiālei ir vairāk nekā viena firma;

2) juridiskā adrese;

3) reģistrācijas numurs;

4) reģistrācijas datums;

5) datums, kad filiāles reģistrācija stājas spēkā, ja tāds ir;

6) reģistrs, kurā komersanta filiāle ir ierakstīta.”

7. 25. pantā:

izslēgt panta nosaukumā vārdus “un pārstāvniecība”;

izslēgt trešās daļas 5.punktu;

papildināt pantu ar 3.1 daļu šādā redakcijā:

“(31) Pieteikumā apliecina, ka ārvalsts komersanta filiāle ir sasniedzama un tai ir tiesisks pamats atrasties tās pieteiktajā juridiskajā adresē.”;

izslēgt 4.1 daļu;

izslēgt astoto daļu.

8. Papildināt likumu ar 25.1 un 25.2 pantu šādā redakcijā:

**“25.1 pants Dalībvalsts kapitālsabiedrības filiāle**

(1) Attiecībā uz dalībvalsts kapitālsabiedrības filiāli piemērojami šā likuma noteikumi, ciktāl šajā pantā nav noteikts citādi.

(2) Dalībvalsts kapitālsabiedrības filiāles atvēršana, izmaiņas ziņās par filiāli un filiāles izslēgšana no komercreģistra piesakāma ierakstīšanai komercreģistrā, pamatojoties uz dalībvalsts kapitālsabiedrības pieteikumu.

(3) Pieteikumam par dalībvalsts kapitālsabiedrības filiāles ierakstīšanu komercreģistrā pievieno šā likuma 25. panta trešās daļas 2., 4. un 5. punktā minētos dokumentus.

(4) Šā likuma 25. panta sestajā daļā minēto gada pārskatu var neiesniegt, ja tas ir pieejams attiecīgās dalībvalsts reģistra iestādē.

(5) Ja no dalībvalsts reģistra iestādes, kas ved reģistru, kurā kapitālsabiedrība ierakstīta, reģistru savstarpējās savienojamības sistēmā ir saņemtas ziņas par to, ka kapitālsabiedrība izslēgta no attiecīgā reģistra, komercreģistra iestāde nekavējoties izdara komercreģistrā ierakstu par kapitālsabiedrības filiāles izslēgšanu.

 **25.2 pants Ārvalsts un dalībvalsts komersanta pārstāvniecība**

Ārvalsts un dalībvalsts komersantam ir tiesības atvērt Latvijā savas pārstāvniecības. Pārstāvniecība nav juridiskā persona, un tai nav tiesību veikt komercdarbību Latvijā.”

9. Izteikt 75. panta ceturto daļu šādā redakcijā:

“(4) Pieteikumā apliecina, ka individuālais komersants ir sasniedzams un tam ir tiesisks pamats atrasties tā pieteiktajā juridiskajā adresē.”

10. Izteikt 78. panta otro un 2.1 daļu šādā redakcijā:

“(2) Par sabiedrības juridisko adresi uzskatāma komercreģistrā ierakstītā adrese.

 (21) Pieteikumā apliecina, ka sabiedrība ir sasniedzama un tai ir tiesisks pamats atrasties tās pieteiktajā juridiskajā adresē.”

11.  Izteikt 139. panta otro daļu šādā redakcijā:

“(2) Pieteikumā valde apliecina, ka sabiedrība ir sasniedzama un tai ir tiesisks pamats atrasties tās pieteiktajā juridiskajā adresē.”

 12. Izslēgt 141. panta pirmās daļas 5. punktā vārdus “un maksu par reģistra ierakstu izsludināšanu”.

13. Izteikt 149. panta trešās daļas 7. punktu šādā redakcijā:

“7) valdes paziņojumu par sabiedrības juridisko adresi, kurā valde apliecina, ka sabiedrība ir sasniedzama un tai ir tiesisks pamats atrasties tās pieteiktajā juridiskajā adresē;”.

14. Izslēgt 154. panta piekto daļu.

15.  Izslēgt 207. panta otrajā daļā vārdus “uz sabiedrības rēķina”.

16. Izslēgt 264. panta otrajā daļā vārdus “uz sabiedrības rēķina”.

17. Izslēgt 318.1 panta sestajā daļā vārdus “uz likvidējamās sabiedrības rēķina”.

18. Izslēgt 324. panta pirmajā daļā vārdus “uz likvidējamās sabiedrības rēķina”.

19. Izslēgt 333.3 panta trešās daļas otro teikumu.

20.  Izteikt 333.4 panta pirmo daļu šādā redakcijā:

“(1) Pirms tiek pieņemts lēmums par darbības apturēšanu, komersants rakstveidā informē visus zināmos kreditorus un komercreģistra iestādi par nodomu apturēt darbību. Komercreģistra iestāde šā likuma [11.pantā](https://likumi.lv/ta/id/5490#p11) noteiktajā kārtībā izsludina paziņojumu par komersanta nodomu apturēt darbību. Paziņojumā norāda kreditoru prasījumu pieteikšanas vietu un termiņu, kas nedrīkst būt īsāks par mēnesi no paziņojuma publicēšanas dienas.”

21. Izslēgt 338. panta piektās daļas otro teikumu.

22. Aizstāt 343. panta pirmajā daļā vārdus “[338.panta](https://likumi.lv/ta/id/5490#p338) piekto daļu izsludinātas ziņas par līguma projektu” ar vārdiem “11. pantu izsludināts līguma projekts”.

23. Izteikt 345. panta otro daļu šādā redakcijā:

“(2) Katrai reorganizācijas procesā iesaistītajai sabiedrībai ir pienākums iesniegt paziņojumu komercreģistra iestādei, ka pieņemts lēmums par reorganizāciju. Komecreģistra iestāde izsludina paziņojumu šā likuma 11. panta kārtībā. Paziņojumā kreditoriem norāda:

1) reorganizācijā iesaistīto sabiedrību firmas, reģistrācijas numurus;

2) reorganizācijas veidu;

3) faktu, ka pieņemts lēmums par reorganizāciju;

4) kreditoru prasību pieteikšanas vietu un termiņu, kurš nedrīkst būt īsāks par vienu mēnesi no paziņojuma publicēšanas dienas.”

24. Izteikt 346. panta trešo daļu šādā redakcijā:

“(3) Sabiedrībai, kuras dalībnieku sapulces vai valdes lēmums par reorganizāciju atzīts par spēkā neesošu, piecpadsmit dienu laikā no tiesas nolēmuma spēkā stāšanās dienas, iesniegt komercreģistra iestādei paziņojumu par reorganizācijas apstrīdēšanu. Paziņojumam pievieno attiecīgo tiesas nolēmumu. Komercreģistra iestāde šā likuma 11. panta kārtībā izsludina paziņojumu par reorganizācijas apstrīdēšanu.”

25. Izslēgt 347. panta trešajā daļā vārdus “kā arī datumu, kad oficiālajā izdevumā "Latvijas Vēstnesis" publicēts paziņojums, ka pieņemts lēmums par reorganizāciju”.

26. Izslēgt 349. panta piekto daļu..

27. Izteikt 354.1 panta pirmo daļu šādā redakcijā:

“(1) Iegūstošās sabiedrības valde 15 dienu laikā no dienas, kad reorganizācijas līguma projekts ir izsludināts saskaņā ar šā likuma 11. pantu, visiem dalībniekiem nosūta paziņojumu par valdes nodomu slēgt reorganizācijas līgumu un valdes lēmuma projektu par reorganizāciju.”

28. Izteikt 354.4 panta otro daļu šādā redakcijā:

“(2) Valde pieņem lēmumu par reorganizāciju ne agrāk kā viena mēneša laikā pēc tam, kad saskaņā ar šā likuma 11. pantu izsludināts reorganizācijas līguma projekts.”

29. Papildināt pārejas noteikumus ar 60., 61. un 62.  punktu šādā redakcijā:

“60. Grozījumi šā likuma 23. panta trešajā daļā, 25. panta trešās daļas 5. punktā un 3.1 daļā, 75. panta ceturtajā daļā, 78. panta 2.1 daļā, 139. panta otrajā daļa un 149. panta trešās daļas 7. punkts, kas paredz juridiskās adreses definīcijas maiņu un atteikšanos no nekustamā īpašuma īpašnieka izsniegtas piekrišanas juridiskās adreses reģistrācijai attiecīgajā ēkā vai dzīvokļa īpašumā, stājas spēkā 2023. gada 1. janvārī.

 61. Grozījumi šā likuma 207. panta otrā daļā, 264. panta otrā daļā, 318.1 panta trešā un sestā daļā, 333.3 panta trešā daļā, 333.4 panta pirmā daļā, 324. panta pirmā daļā, 345. panta otrā daļā, 346. panta trešā daļā un 347. panta trešā daļā, kas paredz komercreģistra iestādes pienākumu publicēt paziņojumus tās tīmekļvietnē un atteikties no pienākuma pieteikumā komercreģistra iestādei norādīt datumu, kad ir veikta nepieciešamā publikācija oficiālajā izdevumā “Latvijas Vēstnesis”, stājas spēkā 2023. gada 1. janvārī..

62. Komercreģistra iestāde līdz 2022. gada 31. decembrim izsludina šā likuma 207. panta otrajā daļā, 264. panta otrajā daļā, 318.1 panta trešajā un sestajā daļā un 324. panta pirmajā daļā noteiktos paziņojumus oficiālajā izdevumā “Latvijas Vēstnesis”.”

30. Papildināt informatīvo atsauci uz Eiropas Savienības direktīvām ar 14. un 15. punktu šādā redakcijā:

“14) Eiropas Parlamenta un Padomes 2019. gada 20. jūnija direktīva (ES) Nr. 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 (Direktīva par pārstrukturēšanu un maksātnespēju);

15) Eiropas Parlamenta un Padomes 2019. gada 20. jūnija direktīva (ES) Nr. 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās.”

Likumprojekts stājas spēkā 2021. gada 17. jūlijā.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs